
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 336 


20 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι και προϋποθέσεις υποβολής των ετήσιων Δηλώ¬ 
σεων Φορολογίας Εισοδήματος Φυσικών Προσώ¬ 


πων ηλεκτρονικά, στα Κέντρα Εξυπηρέτησης Πο¬ 
λιτών. 1 

Διαδικασία και τρόπος πληρωμής των αγροπεριβαλ- 
λοντικών μέτρων του Εγγράφου Προγραμματι¬ 
σμού Αγροτικής Ανάπτυξης (ΕΠΑΑ) 2000-2006 - 
Καν (ΕΚ) 1257/99. 2 


ΑΠΟΦΑΣΕΙ Σ 

Αριθ. 1023620/507/Α0012 (1) 

Όροι και προϋποθέσεις υποβολής των ετήσιων Δηλώ¬ 
σεων Φορολογίας Εισοδήματος Φυσικών Προσώπων 
ηλεκτρονικά, στα Κέντρα Εξυπηρέτησης Πολιτών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της περίπτωσης στ' της παραγράφου 1 
του άρθρου 8, καθώς και των άρθρων 62, 66, 67 και 85 
παρ. 7του Ν. 2238/1994 (ΦΕΚ 151 Α). 

2. Τις διατάξεις του άρθρου 31 του Ν. 3013/2002 (ΦΕΚ 
102 Α') περί "Αναβάθμισης της πολιτικής προστασίας και 
λοιπές διατάξεις". 

3. Τις διατάξεις του άρθρου 69τουΠ.Δ. 16/1989 (ΦΕΚ6Α). 

4. Την 1100383/1330/Α0006/31.10.2001 (ΦΕΚ 1485 Β') 
κοινή απόφαση του Πρωθυπουργού καιτου Υπουργού Οι¬ 
κονομίας και Οικονομικών με την οποία αναθέτονται αρ¬ 
μοδιότητες του Υπουργού στους Υφυπουργούς Οικονο¬ 
μικών. 

5. Τις διατάξεις της παραγράφου 5 του άρθρου 18 του 
Ν. 2753/1999 (ΦΕΚ249 Α). 

6. Τις διατάξεις των άρθρων 38 και 8 παράγραφοι 8, 9 
του Ν. 2873/2000 (ΦΕΚ285 Α). 

7. Την ανάγκη βελτίωσης της διαδικασίας υποβολήςτων 
ετήσιων Δηλώσεων Φορολογίας Εισοδήματος Φυσικών 


Προσώπων δια της υποβολής και μέσω των Κέντρων Εξυ¬ 
πηρέτησης Πολιτών (ΚΕΠ). 

8. Το γεγονός ότι με την παρούσα απόφαση δενπροκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

Άρθρο 1 

Υποβολή Δηλώσεων 

Φορολογίας Εισοδήματος Φυσικών Προσώπων 

α) Πιστοποίηση φορολογούμενων 

Τα φυσικά πρόσωπα έχουν δικαίωμα να υποβάλλουν 
αρχικές εμπρόθεσμες Δηλώσεις Φορολογίας Εισοδήμα¬ 
τος μαζί μετά αναγκαία έντυπα, τα οποία προβλέπεται κά¬ 
θε φορά να συνυποβάλλονται με αυτές, με τη χρήση ηλε¬ 
κτρονικής μεθόδου επικοινωνίας, μέσω Διαδικτύου (σύ¬ 
στημα ΤΑΧΙδηθΙ). 

Οι παραπάνω διακρίνονται σε δύο (2) κατηγορίες: 

1. Οι ήδη πιστοποιημένοι χρήστες της ηλεκτρονικής 
υπηρεσίας που διαθέτουν τους προσωπικούς Κωδικούς 
Πρόσβασης (Κωδικός Χρήστη / υεοπιαπίθ, Κωδικός Πρό¬ 
σβασης / ΡαεεννοΓά). 

2. Οι νέοι χρήστες της ηλεκτρονικής υπηρεσίας οι οποί¬ 
οι θα πιστοποιούνται ως εξής: 

• Επισκέπτονται το ΚΕΠ της επιλογής τους φέροντας 
επίσημο Δημόσιο έγγραφο (Αστυνομική Ταυτότητα, Δια¬ 
βατήριο κ.λ.π.) που πιστοποιείτο προσωπικά στοιχεία κα¬ 
θώς και οποιοδήποτε έγγραφο του Υ.Π.Ο.Ο. που πιστο¬ 
ποιεί τον ΑΦΜ τους. 

• Ο υπάλληλος του ΚΕΠ συμπληρώνει αντ’ αυτών την 
αντίστοιχη ηλεκτρονική αίτηση βάσει των παραπάνω δι- 
καιολογητικών. 

• Ως Ηλεκτρονική Δ/νση ορίζεται η αντίστοιχη ηλεκτρο¬ 
νική δ/νσητου ΚΕΠ. 

• Ο υπάλληλος του ΚΕΠ εκτυπώνει την ηλεκτρονική αί¬ 
τηση και την δίνει στον αιτούντα φορολογούμενο. 

• Όταν ολοκληρωθεί η διαδικασία πιστοποίησης και 
εφόσον πιστοποιηθεί ο αϊτών αποστέλλονται από την 
Γ.Γ.Π.Σ. στην ηλεκτρονική δ/νση του ΚΕΠ οι προσωπικοί 
Κωδικοί πρόσβασης του φορολογούμενου. 

• Όταν δεν είναι δυνατή η πιστοποίηση του αιτούντα φο¬ 
ρολογούμενου αποστέλλεται ενημερωτικό ηλεκτρονικό 
μήνυμα (θ-πιαίΙ). 

• Σε κάθε περίπτωση το ΚΕΠ αναλαμβάνει να ενημερώ¬ 
σει σχετικά τον φορολογούμενο και να του επιδώσει εκτύ¬ 
πωση με τους προσωπικούς κωδικούς πρόσβασης. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επισημαίνεται ότι η ηλεκτρονική Δ/νση επικοινωνίας 
φορολογούμενου με το Υπουργείο που δηλώνεται κατά 
την πιστοποίηση του, πρέπει να ενημερώνεται από τον 
ίδιο κάθε φορά που αλλάζει η ηλεκτρονική Δ/νση (βλέπε 
σχετική παράγραφο δ ιδίου άρθρου). 

Η πρόσβαση στο ΤΑΧΙδηθί για την υποβολή των ανωτέ¬ 
ρω Δηλώσεων είναι εφικτή με τη χρήση των κωδικών πρό¬ 
σβασης. 

Ο συνδυασμός του Κωδικού Χρήστη ταυτοποιεί το συ¬ 
γκεκριμένο Φυσικό Πρόσωπο, αποτελεί απόρρητο προ¬ 
σωπικό στοιχείο και επιτρέπεται μόνο στον ίδιο να τον δια¬ 
χειρίζεται και να τον μεταβάλλει, έτσι ώστε μόνο το πρό¬ 
σωπο αυτό ή άλλο της επιλογής του να είναι σε γνώση 
αυτού και να έχει τη δυνατότητα χρήσης του. Εν προκει- 
μένω ο φορολογούμενος επιλέγει αντ’ αυτού το ΚΕΠ να 
χειρίζεται τους προσωπικούς Κωδικούς του. 

Στις περιπτώσεις που προβλέπεται η υπογραφή των Δη¬ 
λώσεων αυτών και από Φυσικό Πρόσωπο λογιστή/φορο- 
τεχνικό, πρόσθετα συμπληρώνονται τα στοιχεία πιστο¬ 
ποίησης αυτού. 

Η κατάθεση στα ΚΕΠ εξομοιώνεται με δήλωση αποδο¬ 
χής από το φορολογούμενο της αποστολής της Δήλωσης 
του μέσω Διαδικτύου. 

β) Ηλεκτρονική υποβολή της Δήλωσης (Ε1 ή Ε1Α και 
των αναγκαίων λοιπών εντύπων, Ε.Ε.Ε., Ε14). 

1. Προκειμένου να υποβληθεί ηλεκτρονικά η Δήλωση ο 
φορολογούμενος συμπληρώνει την προεκτυπωμένη Δή¬ 
λωση (Ε1 ή Ε1Α) που του έχει αποσταλεί από το Υπουρ¬ 
γείο Οικονομίας και Οικονομικών και τα αναγκαία Έντυ¬ 
πα, Ειδικό Ενημερωτικό Έντυπο, Ε14 κατά περίπτωση και 
επισκέπτεται το ΚΕΠ. 

2. Ο υπάλληλος του ΚΕΠ χρησιμοποιώντας τους προ¬ 
σωπικούς Κωδικούς Πρόσβασης του φορολογουμένου 
καταχωρεί τα στοιχεία της συμπληρωμένης Δήλωσης και 
των αναγκαίων εντύπων. 

3. Η Δήλωση υποβάλλεται ηλεκτρονικά και επιστέφεται 
Αριθμός καταχώρησης. Στον φορολογούμενο δίνεται 
εκτύπωση - αντίγραφο της Καταχωρηθείσας Δήλωσης 
και των αναγκαίων εντύπων με τον αριθμό καταχώρησης. 

4. Σε περίπτωση που μετά την επεξεργασία των ηλε¬ 
κτρονικά υποβληθεισών Δηλώσεων διαπιστωθεί λάθος 
αποστέλλεται από τη Γ.Γ.Π.Σ. σχετικό ηλεκτρονικό μήνυ¬ 
μα (β-πτοίΙ) στην ηλεκτρονική Δ/νση του ΚΕΠ εφόσον αυ¬ 
τή είναι η διεύθυνση επικοινωνίας. Το ΚΕΠ με ευθύνη του 
ενημερώνει σχετικά τον φορολογούμενο. 

γ) Υποβολή Συμπληρωματικών Στοιχείων (Ε2, Ε3 και Ε9). 

Οι υπόχρεοι υποβολής Συμπληρωματικών Στοιχείων 
επισκέπτονται το ΚΕΠ την περίοδο υποβολής των εντύ¬ 
πων αυτών, 10/6-10/7 για το οικ. έτος 2003, προσκομίζο¬ 
ντας τα συμπληρωμένα έντυπα, τα οποία υποβάλλονται 
με τη διαδικασία του εδαφίου β. 

δ) Μεταβολή Ηλεκτρονικής Διεύθυνσης 

Η Μεταβολή της Ηλεκτρονικής Διεύθυνσης του φορο¬ 
λογούμενου μπορεί να γίνεται ηλεκτρονικά μέσω του ΚΕΠ 
ή άλλου σημείου που διαθέτει σύνδεση στο Διαδίκτυο, 
χρησιμοποιώντας τους προσωπικούς Κωδικούς πρόσβα¬ 
σης. 

Άρθρο 2 

Ημερομηνία υποβολής 

Στην περίπτωση ηλεκτρονικής υποβολής Δηλώσεων 
δεν διαφοροποιούνται οι γενικά καθοριζόμενες από τις 
σχετικές διατάξεις ημερομηνίες υποβολής τους. 


Ως ημερομηνία υποβολής της Δήλωσης θεωρείται η 
ημερομηνία αποδοχής και επιτυχούς καταχώρησης αυ¬ 
τής στο σύστημα ΤΑΧΙδηθί. 

Η εμφάνιση στην οθόνη της Δήλωσης συσχετισμένης 
με το μοναδικό αριθμό καταχώρησης και η ημερομηνία 
υποβολής της ή η εκτύπωσή της μέσω του συστήματος 
ΤΑΧΙδηθί, αποτελούν για το Φυσικό Πρόσωπο την πληρο¬ 
φορία ή το αντίγραφο υποβολής της αντίστοιχα. 

Άρθρο 3 

Υποβολή δικαιολογητικών εγγράφων της Δήλωσης 

Ειδικά για τις Δηλώσεις Φορολογίας Εισοδήματος Φυ¬ 
σικών Προσώπων που υποβάλλονται ηλεκτρονικά, δεν 
υποβάλλονται τα δικαιολογητικά που προβλέπονται από 
τις οικείες διατάξεις. 

Άρθρο 4 

Εξαιρέσεις από την ηλεκτρονική υποβολή 
Φορολογικών Δηλώσεων μέσω ΚΕΠ 

Από την ηλεκτρονική υποβολή των Δηλώσεων μέσω 
ΚΕΠ εξαιρούνται: 

α) Φορολογικές Δηλώσεις που συνοδεύονται με Δηλώ¬ 
σεις συνάφειας. 

β) Τροποποιητικές - συμπληρωματικές, ανακλητικές ή 
με επιφύλαξη Φορολογικές Δηλώσεις. 

Άρθρο 5 

Αναστολή πιστοποίησης 

Η Γενική Γραμματεία Πληροφοριακών Συστημάτων 
αναστέλλει την πιστοποίηση του Φυσικού Προσώπου: 

α) Στην περίπτωση που το Φυσικό Πρόσωπο με έγγρα¬ 
φη αίτησή του, στο σύστημα ΤΑΧΙδπθΙ, ζητήσει τη δια¬ 
γραφή του (απενεργοποίηση). 

β) Εφόσον διαπιστωθούν παραβάσεις των διατάξεων 
της παρούσας απόφασης ή υπάρχουν σοβαρές υπόνοιες 
ότι διαπράχθηκαν ποινικά αδικήματα ή παραβιάστηκαν 
φορολογικές διατάξεις. 

Η σχετική απόφαση περί αναστολής της πιστοποίησης 
(απενεργοποίηση) κοινοποιείται στον ενδιαφερόμενο. 

Άρθρο 6 

Ηλεκτρονική ταυτοποίηση 

Η ηλεκτρονική μορφή της Δήλωσης διαβιβάζεται κρυ- 
πτογραφημένη και ταυτοποιείται μονοσήμαντα με τους 
προσωπικούς κωδικούς πρόσβασης. 

Άρθρο 7 

Έλεγχος 

Η αρμόδια Δ.Ο.Υ. έχει τη δυνατότητα πρόσβασης στις 
Δηλώσεις, καθώς και στα λοιπά στοιχεία, που παραλή- 
φθηκαν μέσω του συστήματος ΤΑΧΙδηθί και μπορεί να τις 
διαχειριστεί, όπως τις Δηλώσεις που παρέλαβε μηχανο¬ 
γραφικά τοπικά στη Δ.Ο.Υ. μέσω του ΤΑΧΙδ ή χειρόγραφα 
ή ηλεκτρονικά μέσω ΚΕΠ. 

Άρθρο 8 

Ισχύς της απόφασης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

Αριθ. 126710 (2) 

Διαδικασία και τρόπος πληρωμής των αγροπεριβαλλο- 
ντικών μέτρων του Εγγράφου Προγραμματισμού 
Αγροτικής Ανάπτυξης (ΕΠΑΑ) 2000 - 2006 - Καν (ΕΚ) 
1257/99. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα" (ΦΕΚ154 Α') το οποίο προστέθηκε με 
το άρθρο 27 του Ν. 2081/1992 "ρύθμιση του θεσμού των 
επιμελητηρίωντροποποίησηδιατάξεωντου Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων βιοτεχνών και λοιπών επαγγελμάτων και 
άλλες διατάξεις" (ΦΕΚ 154 Α) και τροποποιήθηκε με την 
παρ. 29του άρθρου 1 του Ν. 2469/1997 "περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις" (ΦΕΚ 38 Α). 

β) Του άρθρου 1 παρ. 1,2 και 3 του Ν. 1338/83 "Εφαρ¬ 
μογή του Κοινοτικού δικαίου" (ΦΕΚ Α' 34), όπως τροπο¬ 
ποιήθηκε με το άρθρο 6 του Ν. 1440/84 "Συμμετοχή της 
Κοινότητας Άνθρακος και Χάλυβος και του Οργανισμού 
Εφοδιασμού «ΕΥΡΑΤΟΜ» (ΦΕΚΑ' 70) και του άρθρου 65 
του Ν. 1892/90 (ΦΕΚΑ' 101). 

γ) Του άρθρου 22παρ. 3του Ν. 992/1979 "περίοργανώ- 
σεως των διοικητικών Υπηρεσιών για την εφαρμογή της 
Συνθήκης προσχωρήσεως της Ελλάδος εις τας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων" (ΦΕΚ Α' 280). 

δ) Του Ν.Δ. 131/74 "περί παροχής οικονομικών ενισχύ¬ 
σεων, εις την γεωργικήν κτηνοτροφικήν, δασικήν, και αλι¬ 
ευτική παραγωγή" (ΦΕΚ Α' 320) όπως τροποποιήθηκε και 
συμπληρώθηκε μετους Ν. 1409/83 (ΦΕΚΑ' 199), 2538/97 
(ΦΕΚΑ'242) και2512/97 (ΦΕΚΑ' 138). 

ε) Του Ν. 2362/95 "περίΔημοσίου Λογιστικού, ελέγχου και 
δαπανών του Κράτους και άλλες διατάξεις" (ΦΕΚΑ' 247). 

στ) Του άρθρου 28 του Ν. 2520/97 (ΦΕΚ 173 Α) όπως 
τροποποιήθηκε και ισχύει. 

ζ) Των άρθρων 13 εώς 29 του Ν. 2637/98 (ΦΕΚ 200 Α') 
"σύσταση οργανισμού πληρωμών και ελέγχου κοινοτικών 
ενισχύσεων προσανατολισμού και εγγυήσεων" όπως τρο¬ 
ποποιήθηκαν και συμπληρώθηκαν με το άρθρο 4 του Ν. 
2732/99(ΦΕΚ Α 154) και το άρθρο 24 του Ν. 2945/2001 
(ΦΕΚ 223 Α'). 

η) Του 81/2002 Π. Δ/τος "Συγχώνευση Υπουργείων Εθνι¬ 
κής Οικονομίας και Οικονομικών" (Α 57). 

2. Τους κανονισμούς: 

α) 2078/92 (ΕΟΚ) "σχετικά με μεθόδους γεωργικής πα¬ 
ραγωγής που συμμορφώνονται με τις απαιτήσεις προ¬ 
στασίας του περιβάλλοντος καθώς και με τη διατήρηση 
του φυσικού χώρου". 

β) 746/96 (ΕΟΚ) "περί λεπτομερειών εφαρμογής του 
Καν. (ΕΟΚ) 2078/92". 

γ) 1257/99 (ΕΚ) "για την στήριξη της αγροτικής ανάπτυ¬ 
ξης από το Ευρωπαϊκό Γεωργικό Ταμείο Προσανατολι¬ 
σμού και Εγγυήσεων (ΕΓΤΠΕ) και για την τροποποίηση 
και κατάργηση ορισμένων κανονισμών". 

δ) 1750/1999 (ΕΚ) όπως αντικαταστάθηκε με τον Καν. 
(ΕΚ) 445/2002 "περί λεπτομερών κανόνων εφαρμογής 


του Καν (ΕΚ) αριθ. 1257/99 του Συμβουλίου για τη στήρι¬ 
ξη της αγροτικής ανάπτυξης από το Ευρωπαϊκό Γεωργι¬ 
κό Ταμείο Προσανατολισμού και Εγγυήσεων (ΕΓΤΠΕ)". 

ε) 1258/99 (ΕΚ) του Συμβουλίου "Περί χρηματοδότησης 
της Κοινής Γεωργικής Πολιτικής". 

στ) 1663/95 της Επιτροπής "Περί εκκαθάρισης λογα¬ 
ριασμών" όπως τροποποιήθηκε με τον Καν. (ΕΚ) 2245/ 
1999. 

ζ) 3508/92 (ΕΟΚ) "για τη θέσπιση Ολοκληρωμένου Συ¬ 
στήματος Διαχείρισης και Ελέγχου (ΟΣΔΕ) σχετικά με 
ορισμένα καθεστώτα κοινοτικών ενισχύσεων" όπως αυ¬ 
τός έχει τροποποιηθεί και ισχύει. 

η) 2419/2001 (ΕΚ) για "τη θέσπιση λεπτομερών κανόνων 
εφαρμογής του ολοκληρωμένου συστήματος διαχείρι¬ 
σης και ελέγχου για ορισμένα κοινοτικά καθεστώτα κοι¬ 
νοτικών ενισχύσεων που θεσπίστηκαν με τον κανονισμό 
(ΕΟΚ) 3508/92". 

3) Την 394555/2000 (ΦΕΚ 1324 Β') κοινής υπουργικής 
απόφασης Υπουργών Εσωτερικών Δημόσιας Διοικήσης 
και Αποκέντρωσης και Γεωργίας "περί ανάθεσης αρμο¬ 
διοτήτων του ΟΠΕΚΕΠΕ στις Ν.Α. της χώρας". 

4) Την 389578/21.11.2000 κοινή απόφαση των Υπουρ¬ 
γών Οικονομικών και Γεωργίας "κανονισμός διαδικασίας 
πληρωμών του ΟΠΕΚΕΠΕ-Ν.Π.Ι.Δ. των ενισχύσεων που 
βαρύνουν τον ΕΛΕΓΕΠ", η οποία τροποποιήθηκε από την 
κοινή υπουργική απόφαση 43554/4.6.2002. 

5) Την 428/393372/661/2.2.2001 απόφαση Υπουργών 
Γ εωργίας και Οικονομικών για την "εφαρμογή του Αγρο- 
περιβαλλοντικού μέτρου του εγγράφου του Προγράμμα¬ 
τος Αγροτικής Ανάπτυξης (ΕΠΑΑ) 2000-2006". 

6) Την 1100383/1330/Α0006/31.10.2001 Κοινή Απόφα¬ 
ση του Πρωθυπουργού και του Υπουργού Οικονομίας και 
Οικονομικών για την "Ανάθεση αρμοδιοτήτων στους Υφυ¬ 
πουργούς Οικονομικών. 

7) Την Ε (2000) 2733/27.9.2000 απόφαση της Ευρωπαϊ¬ 
κής Επιτροπής περί εγκρίσεως του Εγγράφου Προγραμ¬ 
ματισμού Αγροτικής Ανάπτυξης για την Ελλάδα το οποίο 
καλύπτει την περίοδο προγραμματισμού 2000-2006. 

8) Την 379286/2001 (ΦΕΚ 1102 Β') απόφαση του Υπουρ¬ 
γού Γεωργίας "περί εγκρίσεως του ΟΠΕΚΕΠΕ ως Οργα¬ 
νισμού Πληρωμής" και για το χρονικό διάστημα από 
3.9.2001 έως και 31.8.2002. 

9) Την 271562/2002 απόφαση του Υπουργού Γεωργίας 
"περί εγκρίσεως του ΟΠΕΚΕΠΕ ως Οργανισμού Πληρω¬ 
μής" από 1.9.2002. 

10) Την 227200/2002 (ΦΕΚ215 Β') απόφαση του Υπουρ¬ 
γού Γεωργίας "περί αρμοδιοτήτων των Δ/νσεων του 
Υπουργείου Γ εωργίας μετά την κατάργηση της ΓΕ.ΔΙΔΑ- 
ΓΕΠ", 

11) Την 272080/6.9.2002 (ΦΕΚ 1258) απόφαση του Υπ. 
Γεωργίας περίτροποποίησηςτης 371352/16.5.2001 ομοί- 
ας περί "Σύστασης - Οργάνωσης ειδικής υπηρεσίας στο 
Υπουργείο Γεωργίας με τον τίτλο "Αρχή Διαχείρισης εγ¬ 
γράφου Προγραμματισμού Αγροτικής Ανάπτυξης - 
ΕΠΑΑ" και κατάργηση της 371351/16.5.2001 ομοίας από¬ 
φασης περί «Σύστασης - Οργάνωσης ειδικής υπηρεσίας 
στο Υπουργείο Γεωργίας, με τον τίτλο "Αρχή Πληρωμής 
Εγγράφου Προγραμματισμού Αγροτικής Ανάπτυξης - 
ΕΠΑΑ". 

12) Την 100949/2478/9.10.2000 Απόφαση του Υπουρ¬ 
γού Γεωργίας "Κώδικες Ορθής Γεωργικής Πρακτικής", 
όπως αυτή τροποποιείται και ισχύει κάθε φορά, αποφασί¬ 
ζουμε: 

Άρθρο 1 

Σκοπός 

Με την παρούσα καθορίζονται η διαδικασία και ο τρό¬ 
πος πληρωμής των δικαιούχων των Αγροπεριβαλλοντι- 
κών Μέτρων του άξονα 3 του Εγγράφου Προγραμματι¬ 
σμού Αγροτικής Ανάπτυξης (ΕΠΑΑ) 2000-2006 - Καν (ΕΚ) 
1257/99. 

Άρθρο 2 

Αιτήσεις πληρωμής 

Μετά την υπογραφή της σχετικής σύμβασης, και την 
ολοκλήρωση της τήρησης των δεσμεύσεων που έχουν 
αναληφθεί ο δικαιούχος υποβάλλει ετησίως Αίτηση Πλη¬ 
ρωμής/Δήλωση Εφαρμογής στις αρμόδιες Δ/νσεις Γεωρ- 
γίας/Αγροτικής Ανάπτυξης των Νομαρχιακών Αυτοδιοι¬ 
κήσεων (Ν.Α.) της Χώρας. Η Αίτηση Πληρωμής/Δήλωση 
εφαρμογής υποβάλλεται στην καθορισμένη από τις 
εφαρμοστικές αποφάσεις για κάθε πρόγραμμα ημερομη¬ 
νία και εφόσον έχει ολοκληρώσει τις δεσμεύσεις του, 
προκειμένου να λάβει την αναλογούσα ενίσχυση. 

Τα δικαιολογητικά που επισυνάπτονται στην αίτηση έντα¬ 
ξης και πληρωμής καθορίζονται από τις αντίστοιχες εφαρ¬ 
μοστικές αποφάσεις των επί μέρους προγραμμάτων. 

Η αίτηση πληρωμής συνοδεύεται υποχρεωτικά από 
αντίγραφο της τελευταίας αίτησης του ΟΣΔΕ, βάσει της 
οποίας γίνεται η διασταύρωση του χαρτογραφικού υπο¬ 
βάθρου των εκτάσεων ή του μητρώου των ζώων που 
έχουν δηλωθεί στο πρόγραμμα. Στην περίπτωση που δεν 
υπάρχει αίτηση ΟΣΔΕ, ο δικαιούχος θα πρέπει να απευ¬ 
θυνθεί στον υπεύθυνο φορέα συμπλήρωσης των χαρτο- 
γραφικών υποβάθρων του ΟΣΔΕ (ανάδοχος, Τοπογραφι- 
κή Υπηρεσία, Νομαρχιακή Αυτοδιοίκηση) για την προ¬ 
σκόμιση των απαιτούμενων χαρτογραφικών κωδικών. 

Άρθρο 3 
Αρμόδιοι Φορείς 

Οι αρμόδιοι φορείς για τις διαδικασίες ελέγχων και πλη¬ 
ρωμών των μέτρων είναι οι εξής: οι Δ/νσεις Γεωργίας/ 
Αγροτικής Ανάπτυξης των Ν.Α., η Διεύθυνση Χωροταξίας 
και Προστασίας Περιβάλλοντος, ο ΟΠΕΚΕΠΕ, η Αρχή 
Διαχείρισης και η Δ/νση Πληροφορικής του Υπουργείου 
Γεωργίας. Οι φορείς λειτουργούν κατά τέτοιο τρόπο 
ώστε να εξασφαλίζουν την απρόσκοπτη λειτουργία του 
προγράμματος και την διασφάλιση της νομιμότητας των 
χορηγούμενων ενισχύσεων. 

Άρθρο 4 

Έλεγχοι 

Οι έλεγχοι αναφέρονται στη διασφάλιση - επαλήθευση 
των προϋποθέσεων χορήγησης της ενίσχυσης. 

Α. ΠρωτοβάθμιοΓΕλεγχοι 

Διενεργούνται από τις αρμόδιες Δ/νσεις Γεωργίας/ 
Αγροτικής Ανάπτυξης των Νομαρχιακών Αυτοδιοικήσε¬ 
ων. 

1. Διοικητικοί Έλεγχοι 

Περιλαμβάνουν οπτικούς και διασταυρωτικούς ελέγ¬ 
χους σε επίπεδο νομού και επικράτειας, για όλες τις περι¬ 
πτώσεις και μετά δεδομένα του ολοκληρωμένου συστή¬ 
ματος διαχείρισης και ελέγχου (ΟΣΔΕ). 

α. Οπτικοί έλεγχοι 

Πραγματοποιούνται από τις Ν.Α. με την κατάθεση της 
αίτησης πληρωμής στο 100% των δικαιούχων ετησίως και 
αφορούν: 


• Την ύπαρξη σύ μβασης αν πρόκειται για το πρώτο έτος 
συμμετοχής του δικαιούχου στο πρόγραμμα. 

• Την ύπαρξη ετήσιας αίτησης πληρωμής - δήλωσης 
εφαρμογής για τα υπόλοιπα έτη συμμετοχής στο πρό¬ 
γραμμα πέραντου πρώτου. 

• Τον έλεγχο των υποβαλλομένων δικαιολογητικών. 

• Τον έλεγχο πληρωμής του δικαιούχου κατά το προη¬ 
γούμενο έτος. 

• Τον έλεγχο κυρώσεων από προηγούμενο έτος. 

• Τον έλεγχο συμμετοχής του δικαιούχου και της συζύ¬ 
γου αυτού σε άλλα προγράμματα του Ε.Π.Α.Α., άλλων κα¬ 
θεστώτων ενισχύσεων και του ΟΣΔΕ. 

Η πληρότητα της αίτησης πληρωμής επιβεβαιώνεται με 
τη συμπλήρωση αναλυτικού φύλλου ελέγχου από τον αρ¬ 
μόδιο χειριστή. 

β. Μηχανογραφικοί - Διασταυρωτικοί έλεγχοι 

Πραγματοποιούνται στο 100% των δικαιούχων και αφο¬ 
ρούν τον έλεγχο: 

• Των στοιχείων της μηχανογραφικής βάσης δεδομέ¬ 
νων για υποβολή μοναδικής αίτησης σε επίπεδο δικαιού¬ 
χου και συζύγου. 

• Των χαρτογραφικών υποβάθρων ή των μητρώων των 
ζώων με τη βάση δεδομένων του ΟΣΔΕ. 

• Της καταχώρησης της ετήσιας αίτησης-δήλωσης 
στην βάση δεδομένων. 

• Της καταχώρησης των αποτελεσμάτων των επιτόπιων 
ελέγχων στη μηχανογραφική βάση δεδομένων. 

Μετά τηνπαραλαβή των αιτήσεων πληρωμής και την κα- 
ταχώρηση όλων των στοιχείων των δικαιούχων στη βάση 
δεδομένων του προγράμματος, η Δ/νση Πληροφορικής 
του Υπουργείου Γεωργίας πραγματοποιεί διασταυ ρωτικό 
- μηχανογραφικό έλεγχο σε επίπεδο χώρας. 

Οι Δ/νσεις Γεωργίας/Αγροτικής Ανάπτυξης των Ν.Α., 
μετά την ολοκλήρωση των ανωτέρω ελέγχων συντάσ¬ 
σουν Ατομικό Φύλλο ελέγχου (οΙίθοΚ ΙίεΙ) που αφορά την 
πληρότητα των δικαιολογητικών και το οποίο παραμένει 
στον ατομικό φάκελο του κάθε δικαιούχου. Παράλληλα 
γίνεται ενημέρωση του μηχανογραφικού προγράμματος, 
με τα αποτελέσματα των ελέγχων. 

2. Επιτόπιοι Έλεγχοι. 

Πραγματοποιούνται σε ετήσια βάση από τους αρμόδι¬ 
ους υπαλλήλους των Δ/νσεων Γεωργίας/Αγροτικής Ανά¬ 
πτυξης των Ν.Α. της Χώρας, σε ποσοστό τουλάχιστον 5% 
των δικαιούχων των επί μέρους προγραμμάτων επί του 
συνολικού αριθμού των αιτήσεων ανά Ν.Α. Οι επιτόπιοι 
έλεγχοι διενεργούνται από επιτροπές που ορίζονται με 
απόφαση της οικείας Περιφέρειας μετά από πρόταση της 
Νομαρχιακής Αυτοδιοίκησης. 

Το δείγμα με σκοπό την εξασφάλιση της αντιπροσω- 
πευτικότητας εξάγεται από τη μηχανογραφική βάση δε¬ 
δομένων σύμφωνα: 

• Με ανάλυση κινδύνου, σε ποσοστό 75%, βάσει κριτη¬ 
ρίων επιλογής, όπως καθορίζονται από τον Καν. (ΕΚ) 
2419/01 και τα οποία είναι: 

1. Το ποσό της ενίσχυσης. 

2. Ο αριθμός των αγροτεμαχίων και η έκταση της γεωρ¬ 
γικής εκμετάλλευσης ή ο αριθμός ζώων για τα οποία ζη¬ 
τείται ενίσχυση. 

3. Οι μεταβολές σε σχέση με το προηγούμενο έτος. 

4. Οι διαπιστώσεις των ελέγχων που διενεργήθηκαν τα 
προηγούμενα έτη. 

5. Οι περιπτώσεις μη συμφωνίας με τον κανονισμό (ΕΚ) 
αριθ. 1760/2000. 

6. Αντικαταστάσεις ζώων. 

7. Τη δυσκολία των αναλαμβανόμενων δεσμεύσεων. 

8. Τυχόν ειδικοί παράγοντες ανά πρόγραμμα. 

• Με τυχαία επιλογή μέχρι ποσοστού 25% επί του συνο¬ 
λικού ποσοστού του δείγματος. 

Οι επιτόπιοι έλεγχοι διενεργούνται καθ’ όλη τη διάρκεια 
του έτους και κατά την περίοδο όπου είναι δυνατή η εξα¬ 
κρίβωση της τήρησης των δεσμεύσεων του δικαιούχου 
της ενίσχυσης. Όλες οι αναλήψεις υποχρεώσεων και οι 
δεσμεύσεις του δικαιούχου που μπορούν να ελεγχθούν 
τη στιγμή της επίσκεψης αποτελούν αντικείμενο ελέγχου. 

Εάν οι επιτόπιοι έλεγχοι αποκαλύψουν σημαντικές πα¬ 
ρατυπίες, η αρμόδια αρχή αυξάνει καταλλήλως τον αριθ¬ 
μό των επιτόπιων ελέγχων κατά τη διάρκεια του έτους αυ¬ 
τού και επιπλέον αυξάνει καταλλήλως το ποσοστό των δι¬ 
καιούχων στους οποίους θα πραγματοποιηθεί επιτόπιος 
έλεγχος το επόμενο έτος. 

Οι συντελεστές βαρύτητας που θα έχουντα προαναφε- 
ρόμενα κριτήρια για την έκδοση του δείγματος για καθέ¬ 
να από τα αγροπεριβαλλοντικά προγράμματα καθορίζο¬ 
νται από τις εφαρμοστικές αποφάσεις ανάλογα με τη φύ¬ 
ση και τις ιδιαιτερότητες του κάθε προγράμματος. 

Μέχρι την έναρξη της μηχανογραφικής υποστήριξης 
του προγράμματος κοίτην έκδοση μηχ/κού δείγματος βά¬ 
σει ανάλυσης κινδύνου, η επιλογή των δικαιούχων θα 
πραγματοποιείται: με τα ίδια κριτήρια επιλογής που ανα- 
φέρονται παραπάνω σε ποσοστό 75% και με τυχαία επι¬ 
λογή σε ποσοστό 25%. 

Για ιδιαίτερες περιπτώσεις όπως καταγγελίες, υπόνοιες 
για απάτη κ.λ.π. οι έλεγχοι γίνονται πέραν του δείγματος. 

ΟιΔ/νσεις Γεωργίας/Αγροτικής Ανάπτυξης των Ν.Α. τη¬ 
ρούν αρχείο με τους λόγους για την επιλογή των δικαιού¬ 
χων για επιτόπιο έλεγχο. 

Πρακτικό Επιτόπιου Ελέγχου: 

Γ ια κάθε επιτόπιο έλεγχο συντάσσεται πρακτικό το 
οποίο περιλαμβάνει: 

α) Τα καθεστώτα ενίσχυσης και τις αιτήσεις που έχουν 
ελεγχθεί 

β) Τα άτομα που ήταν παρόντα. 

γ) Τα αγροτεμάχια που ελέγχθηκαν, τα αγροτεμάχια 
στα οποία πραγματοποιήθηκε μέτρηση, τα αποτελέσμα¬ 
τα των μετρήσεων και τις μεθόδους μέτρησης που χρησι¬ 
μοποιήθηκαν. 

δ) Τον αριθμό και το είδος των ζώων που βρέθηκαν και 
ενδεχομένως τους αριθμούς των ενωτίων, τις εγγραφές 
στο μητρώο και στη μηχανογραφημένη βάση δεδομένων 
και τα δικαιολογητικά έγγραφα που ελέγχθηκαν, καθώς 
και τα αποτελέσματα των ελέγχων, ενδεχόμενες ιδιαίτε¬ 
ρες παρατηρήσεις για μεμονωμένα ζώα ή / και τους κωδι¬ 
κούς αναγνώρισης τους. 

ε) Εάν η επίσκεψη έγινε κατόπιν προειδοποίησης του 
κατόχου της εκμετάλλευσης και το διάστημα που μεσο¬ 
λάβησε από την ειδοποίηση 

στ) Αναφοράτωντυχόνπεραιτέρω μέτρωνπου ελέγχου 
που υλοποιήθηκαν. 

ζ) Ημερομηνία πραγματοποίησης του ελέγχου και υπο¬ 
γραφές των παρόντων. 

Στον κάτοχο της εκμετάλλευσης ή στον αντιπρόσωπό 
του πρέπει να δίνεται η ευκαιρία να υπογράψει την έκθε¬ 
ση για να βεβαιώσει την παρουσίας του στον έλεγχο και 
να προσθέσει τυχόν παρατηρήσεις. 

Σε περίπτωση που έχουν διαπιστωθεί παρατυπίες ο κά¬ 
τοχος της εκμετάλλευσης λαμβάνει αντίγραφο του πρα¬ 
κτικού ελέγχου. 


Οι επιτόπιοι έλεγχοι καλύπτουν όλα τα αγροτεμάχια για 
τα οποία ζητείται ενίσχυση στο πλαίσιο καθεστώτων ενί¬ 
σχυσης κατά την έννοια του άρθρου 1 παράγραφος 1 του 
κανονισμού 3508/92 της Ευρωπαϊκής Ένωσης. Η πραγ¬ 
ματική επιθεώρηση στους αγρούς στο πλαίσιο του επιτό¬ 
πιου ελέγχου μπορεί να περιοριστεί στο μισό τουλάχιστον 
του αριθμού των αγροτεμαχίων του δικαιούχου. Κατά τον 
έλεγχο ελέγχονται οι δεσμεύσεις του προγράμματος αλ¬ 
λά και η τήρηση των ΚΟΓΠ. Κάθε γεωργός που αναλαμ¬ 
βάνει αγροπεριβαλλοντική υποχρέωση για ένα τμήμα του 
αγροκτήματος του, οφείλει να τηρεί τουλάχιστον τις αρ¬ 
χές της συνήθους ορθής γεωργικής πρακτικής στο σύνο¬ 
λο του αγροκτήματος (άρθρο 20, Καν. 445/02). 

3. Άλλοι Έλεγχοι 

Το σύστημα των διοικητικών και επιτόπιων ελέγχων, οι 
οποίοι πραγματοποιούνται από τις Δ/νσεις Γεωργίας/ 
Αγροτικής Ανάπτυξης των Νομαρχιακών Αυτοδιοικήσεων 
συμπληρώνεται από εργαστηριακούς έλεγχους για όσα 
προγράμματα αυτοί προβλέπονται στις αντίστοιχες 
εφαρμοστικές αποφάσεις. Οι έλεγχοι πραγματοποιού¬ 
νται τουλάχιστον στο 5% των ενταχθέντων στο πρόγραμ¬ 
μα. Το ακριβές αντικείμενο των εργαστηριακών ελέγχων 
θα ορίζεται από τις ανά πρόγραμμα εφαρμοστικές απο¬ 
φάσεις. 

Μπορούν να πραγματοποιηθούν σε όποιο πρόγραμμα 
προβλέπονται έλεγχοι με τηλεπισκόπιση. 

Β. Δευτεροβάθμιοι Έλεγχοι 

Δευτεροβάθμιους ελέγχους πραγματοποιούν: 

• Η Δ/νση Χωροταξίας και Προστασίας Περιβάλλοντος 
με σκοπό τον έλεγχο της ορθής εφαρμογής του προ¬ 
γράμματος. Κατά τη διάρκεια της πενταετούς εφαρμο¬ 
γής του προγράμματος πραγματοποιείται ανά πρόγραμ¬ 
μα και ανά έτος έλεγχος σε (3) τρεις τουλάχιστον δικαι¬ 
ούχους του προγράμματος οι οποίοι επιλέγονται με 
τυχαία επιλογή. Ο έλεγχος πραγματοποιείται από τριμε¬ 
λή επιτροπή αποτελούμενη από τον Προϊστάμενο του αρ¬ 
μοδίου τμήματος ή αναπληρωτή του, το χειριστή του 
Προγράμματος και έναν υπάλληλο της Δ/νσης ή υπάλλη¬ 
λο άλλης συναρμόδιας υπηρεσίας που ορίζεται από τον 
Δ/ντή της Δ/νσης. 

• Ο ΟΠΕΚΕΠΕ ο οποίος σύμφωνα με τον Καν. 1663/95 
ελέγχει όλα τα στάδια του προγράμματος για την εφαρ¬ 
μογή των κοινοτικών και εθνικών διατάξεων. 

• Η Αρχή Διαχείρισης του ΕΠΑΑ. Οι έλεγχοι αυτοί, είναι 
ανεξάρτητοι και πέραν των ελέγχων του 1ου επιπέδου και 
πραγματοποιούνται σε συνεργασία με τον ΟΠΕΚΕΠΕ ή 
ανεξάρτητα από αυτόν. Ειδικότερα οι έλεγχοι αυτοί περι¬ 
λαμβάνουν: 

- Έλεγχο του φυσικού και οικονομικού αντικειμένου τό¬ 
σο στον τόπο υλοποίησης τους όσο και στην έδρα των φο¬ 
ρέων που έχουν στην κατοχή τους πρωτότυπους φακέ¬ 
λους και τα παραστατικά δαπανών. 

- Ανάλυση και αξιολόγηση των ελέγχων του 1ου επιπέ¬ 
δου, των αποφάσεων και των φορέων εφαρμογής. 

Καταγραφή αποτελεσμάτων Ελέγχων: 

Μετά τη διεξαγωγή των ελέγχων - διοικητικών και επιτό¬ 
πιων - τα αποτελέσματάτους καταγράφονται επί των ειδι¬ 
κών εντύπων από τους ελεγκτές και εισάγονται στη βάση 
δεδομένων του προγράμματος. 

Τα αποτελέσματα των επιτόπιων ελέγχων καταγράφο¬ 
νται ακόμα και στις περιπτώσεις που δεν υπάρχει διαφο¬ 
ροποίηση από τη δηλωθείσα έκταση ή τον αριθμό των ζώ¬ 
ων. 

Αντίγραφα των αιτήσεων πληρωμών των δικαιούχων με 
κάθε σχετικό δικαιολογητικό που αφορούν την ενίσχυση 
(αίτηση πληρωμής / δήλωση εφαρμογής, ετήσια έκθεση, 
πρακτικό επιτόπιου ελέγχου, φύλλα ελέγχου, αντίγραφο 
καταστάσεων πληρωμής κλπ.) παραμένουν στο αρχείο 
της Δ/νσης Αγροτικής Ανάπτυξης-Γ εωργίας της Ν. Α. δια¬ 
θέσιμα για εθνικούς και κοινοτικούς ελέγχους. 

Άρθρο 5 

Διαδικασία Πληρωμής 

Αναφορικά με τη διαδικασία πληρωμής ισχύουν τα 
εξής: 

Μετά την υπογραφή της σύμβασης με το δικαιούχο, η 
αρμόδια ΝΑ-Δ/νση Γεωργίας/Αγροτικής Ανάπτυξης προ¬ 
βαίνει στις ακόλουθες ενέργειες με σκοπό τον έλεγχο της 
ορθής εφαρμογής του προγράμματος και την πληρωμή 
των δικαιούχων: 

1. Καταχωρεί στη βάση δεδομένων που έχει δημιουρ- 
γηθεί για τη μηχανογραφική υποστήριξη του προγράμ¬ 
ματος τα στοιχεία της αίτησης του δικαιούχου και της γε¬ 
ωργικής του εκμετάλλευσης που εντάσσεται στο εν λόγω 
πρόγραμμα. 

2. Προβαίνει στην έκδοση του δείγματος των επιτόπιων 
ελέγχων επί του συνόλου των δικαιούχων του προγράμ¬ 
ματος πριν την έναρξη των επιτόπιων ελέγχων. Για την έκ¬ 
δοση του δείγματος λαμβάνονται υπ' όψιν οι συμβάσεις 
που έχουν τεθεί σε ισχύ (για τους δικαιούχους που συμ¬ 
μετέχουν για πρώτο έτος στο πρόγραμμα) και οι αιτήσεις 
πληρωμής που έχουν υποβληθεί κατά το προηγούμενο 
έτος (γιατους υπόλοιπους δικαιούχους). 

3. Πραγματοποιεί τους δειγματοληπτικούς επιτόπιους 
και τη δειγματοληψία των εργαστηριακών ελέγχων. 

4. Καταχωρεί τα αποτελέσματα των επιτόπιων ελέγχων 
με βάση τα πρακτικά ελέγχων στη μηχανογραφική βάση 
δεδομένων του προγράμματος. 

5. Δέχεται τις αιτήσεις πληρωμής και προβαίνει σε διοι¬ 
κητικό έλεγχο των αιτήσεων πληρωμής που έχουν υπο¬ 
βληθεί. 

6. Οι Διευθύνσεις Γ εωργίας/Αγροτικής Ανάπτυξης των 
Νομαρχιακών Αυτοδιοικήσεων, μετά τη διεξαγωγή των δι¬ 
οικητικών διασταυρωτικών και επιτόπιων ελέγχων που 
προβλέπονται από τις εθνικές αποφάσεις και τους κοινο¬ 
τικούς κανονισμούς, και λαμβάνοντας υπ' όψιν τα αποτε¬ 
λέσματα των πρακτικών ελέγχου και την καταγραφή των 
στοιχείων των αιτήσεων πληρωμής, συντάσσουν Συγκε¬ 
ντρωτική Κατάσταση Ελέγχων. Στη συνέχεια εκδίδουν 
Αναλυτική - Ονομαστική Κατάσταση Πληρωμής των δι¬ 
καιούχων η οποία περιλαμβάνει την έκταση ανά καλλιέρ¬ 
γεια ή τον αριθμό των ζώων ανά είδος ζώου ή ανά φυλή 
(για το πρόγραμμα των "Σπάνιων Φυλών"), ή όποιο άλλο 
στοιχείο κρίνεται απαραίτητο ανά πρόγραμμα. Στην Ανα¬ 
λυτική Κατάσταση συμπεριλαμβάνονται και οι κυρώσεις 
όπου αυτές έχουν επιβληθεί. Επιπλέον συντάσσεται και 
Συγκεντρωτική - Ανακεφαλαιωτική Κατάσταση Πληρω¬ 
μής όπου αναφέρεται ο συνολικός αριθμός των δικαιού¬ 
χων, τα στρέμματα ή οι ζωικές μονάδες που τυγχάνουν 
ενίσχυσης, τα στρέμματα ανά είδος καλλιέργειας ή ο 
αριθμός των ζώων ανά είδος ζώου ή φυλή (για το πρό¬ 
γραμμα των "Σπάνιων Φυλών") και το συνολικό ποσό της 
ενίσχυσης διαχωρίζοντας την εθνική από την κοινοτική 
συμμετοχή. Στην Συγκεντρωτική Κατάσταση συμπερι- 
λαμβάνεται και η αναγνώριση και εκκαθάριση της αιτού- 
μενης δαπάνης. 


7. Οι Διευθύνσεις Γεωργίας/Αγροτικής Ανάπτυξης των 
Ν.Α. ετοιμάζουν φάκελο πληρωμής ξεχωριστά για τους 
δικαιούχους που έχουν ενταχθεί με τον Καν.(ΕΟΚ) 
2078/92 και ξεχωριστά για όσους εντάχθηκαν στο πρό¬ 
γραμμα με τον Καν. (ΕΚ) 1257/99 και προβαίνουν στην 
αναγνώριση και εκκαθάριση της δαπάνης. 

8. Ο φάκελος πληρωμής περιλαμβάνει: 

- Την Συγκεντρωτική Κατάσταση ελέγχων (οάθο1< ΙίεΙ) 
των στοιχείων που ελέχθησαν αναλυτικά υπογεγραμμένη 
από τον ελεγκτή γεωπόνο και τον Προϊστάμενο της 
Δ/νσης Γεωργίας/Αγροτικής Ανάπτυξης της Ν.Α. 

-Την Αναλυτική Κατάσταση Πληρωμής υπογεγραμμένη 
από τον αρμόδιο χειριστή του προγράμματος και τον 
Προϊστάμενο της Δ/νσης Γεωργίας/Αγροτικής Ανάπτυ¬ 
ξης της Ν.Α. 

- Την Συγκεντρωτική - Ανακεφαλαιωτική Κατάσταση 
Πληρωμής με την αναγνώριση και εκκαθάριση της δαπά¬ 
νης υπογεγραμμένη από τον Προϊστάμενο του Τμήματος 
και τον Προϊστάμενο της Δ/νσης Γεωργίας/Αγροτικής 
Ανάπτυξης της Ν.Α. 

- Βεβαίωση επιλεξιμότητας σύμφωνα με το παρακάτω 
κείμενο: "Βεβαιώνεται ότι οι έλεγχοι διεξήχθησαν κανονι¬ 
κά και σύμφωνα με τις ισχύουσες κοινοτικές και εθνικές 
διατάξεις εφαρμογής του προγράμματος. Βεβαιώνεται η 
επιλεξιμότητα των εγκεκριμένων αιτήσεων που συμπερι- 
λαμβάνονται στις καταστάσεις πληρωμής του έτους .... 
που διαβιβάζονται προς πληρωμή στον ΟΠΕΚΕΠΕ. Τα πα¬ 
ραστατικά που επιβεβαιώνουν τα παραπάνω φυλάσσο¬ 
νται στα αρχεία της Δ/νσής μας και είναι στη διάθεση 
οποιουδήποτε ελέγχου". 

9. Ο φάκελος διαβιβάζεται στον ΟΠΕΚΕΠΕ. - Δ/νση 
ΟΣΔΕ - Τμήμα Συνοδευτικών μέτρων και μέτρων Αγροτι¬ 
κής Ανάπτυξης. 

10. Το τμήμα Συνοδευτικών Μέτρων και Μέτρων Αγρο¬ 
τικής Ανάπτυξης του ΟΠΕΚΕΠΕ αφού κάνει τον έλεγχο 
των δικαιολογητικώντου φακέλου πληρωμής, συντάσσει 
φύλλο ελέγχου σχετικά με τον έλεγχο των δικαιολογητι- 
κών των φακέλων και τον διαβιβάζει, ενημερώνοντας εγ- 
γράφως για το ποσό της κοινοτικής συμμετοχής, στη 
Δ/νση Οικονομικού - Τμήμα Λογιστηρίου για την έκδοση 
εντολής πληρωμής. 

11. Η εντολή πληρωμής εκδίδεται ανά Ν.Α. - Δ/νση Γε- 
ωργίας/Αγροτικής Ανάπτυξης και στη συνέχεια η εντολή 
αποστέλλεται στο τραπεζικό ίδρυμα με το οποίο συνερ¬ 
γάζεται ο ΟΠΕΚΕΠΕ, μαζί με την αναλυτική κατάσταση με 
τα ονόματα των δικαιούχων, το ποσό της ενίσχυσης ανά 
δικαιούχο, τον τραπεζικό λογαριασμό τους, το τραπεζικό 
ίδρυμα στο οποίο έχει ανοιχθεί ο σχετικός λογαριασμός, 
το Α.Φ.Μ. τους, το συνολικό ποσό που έχει αναγνωρισθεί 
και εκκαθαρισθεί με την συγκεκριμένη εντολή πληρωμής 
και οποιοδήποτε άλλο στοιχείο απαραίτητο για την πί¬ 
στωση των λογαριασμών των δικαιούχων σε ηλεκτρονική 
μορφή. 

12. Η παραπάνω αναλυτική κατάσταση αποστέλλεται 
σε ηλεκτρονική μορφή από τη Δ/νση Πληροφορικής του 
Υπουργείου Γεωργίας στο κεντρικό κατάστημα του τρα¬ 
πεζικού ιδρύματος με το οποίο συνεργάζεται ο ΟΠΕΚΕ¬ 
ΠΕ, καθώς και στα αντίστοιχα υποκαταστήματα. 

13. Τα αρμόδια για την πληρωμή καταστήματα του τρα¬ 
πεζικού ιδρύματος με το οποίο συνεργάζεται ο ΟΠΕΚΕΠΕ 
εντός 3 ημερών μετά τη λήψη του ποσού των ενισχύσεων 
προχωρούν στην πίστωση του λογαριασμού των δικαιού¬ 
χων. 

Άρθρο 6 

Παρακολούθηση και Έλεγχος των Πληρωμών 

1. Τα αρμόδια υποκαταστήματα του τραπεζικού ιδρύ¬ 
ματος με το οποίο συνεργάζεται ο ΟΠΕΚΕΠΕ, εντός 5 
ημερών από την πληρωμή των δικαιούχων, διαβιβάζουν 
στον ΟΠΕΚΕΠΕ, με κοινοποίηση στην αντίστοιχη Ν.Α. - 
Δ/νση Γεωργίας/Αγροτικής Ανάπτυξης, αντίγραφο ανα¬ 
λυτικής κατάστασης πληρωμής των δικαιούχων στο 
οποίο βεβαιώνεται η πίστωση των λογαριασμών των δι¬ 
καιούχων με τα ποσά που τους αναλογούν. 

2. Οι Δ/νσεις Γεωργίας/Αγροτικής Ανάπτυξης των Ν.Α. 
συντάσσουν Έκθεση συμφωνίας των πληρωμών η οποία 
αποστέλλεται στον ΟΠΕΚΕΠΕ. 

3. Ο ΟΠΕΚΕΠΕ αποστέλλει στη Δ/νση Χωροταξίας και 
Προστασίας του Περιβάλλοντος του Υπ. Γεωργίας και 
στην Αρχή Διαχείρισης ΕΠΑΑ, την έκθεση συ μφωνίας των 
πληρωμών και τη συγκεντρωτική κατάσταση πληρωμής 
για κάθε Ν.Α. - Δ/νση Γ εωργίας/Αγροτικής Ανάπτυξης. 

4. Οι Δ/νσεις Γ εωργίας/Αγροτικής Ανάπτυξης των Ν.Α. 
συντάσσουν τριμηνιαίες εκθέσεις ελέγχων για την πορεία 
εφαρμογής του προγράμματος οι οποίες περιλαμβάνουν 
μια πλήρη και συνοπτική περιγραφή όλων των ελέγχων 
που προβλέπονται από την Κοινοτική Νομοθεσία (διοικη¬ 
τικών και επιτόπιων), του τρόπου και του χρόνου πραγμα¬ 
τοποίησης αυτών καθώς και των αποτελεσμάτωντους. Οι 
εκθέσεις διαβιβάζονται στον ΟΠΕΚΕΠΕ μαζί με αντίστοι¬ 
χη βεβαίωση επιτόπιων ελέγχων. 

Άρθρο 7 

Κυρώσεις 

Οι κυρώσεις εφαρμόζονται σύμφωνα μετά προβλεπόμε- 
να από τον Καν.(ΕΚ) 445/2002, όπως αυτές αναλυτικά κα¬ 
θορίζονται στις ανά πρόγραμμα υπουργικές αποφάσεις. 

Άρθρο 8 
Ανωτέρα Βία 

Οι περιπτώσεις ανωτέρας βίας και εκτάκτων περιστά¬ 
σεων με τις σχετικές αποδείξεις, πρέπει να κοινοποιού¬ 
νται εγγράφως στις οικείες Δ/νσεις Γεωργίας/Αγροτι- 
κής Ανάπτυξης των Ν.Α. εντός της προθεσμίας που ορί¬ 
ζεται από τον Καν. 445/02 όπως αυτός τροποποιείται και 
ισχύει. 

Οι Δ/νσεις Γεωργίας/Αγροτικής Ανάπτυξης των Ν.Α. 
διαβιβάζουν στον ΟΠΕΚΕΠΕ , συνοδευόμενο από λεπτο¬ 
μερή έκθεση, πλήρη φάκελο των περιπτώσεων ανωτέρας 
βίας στον οποίο περιλαμβάνονται τα σχετικά δικαιολογη- 
τικά, προκειμένου να εξετασθούν στις περιπτώσεις που 
αυτό κριθεί αναγκαίο από το Ν.Σ.Κ. Ειδικό Γραφείο Κοι¬ 
νοτικού Δικαίου, που θα αποφαίνεται αν μια περίπτωση 
μπορεί να χαρακτηριστεί ως ανωτέρα βία ή έκτακτη περί¬ 
σταση. 

Ανωτέρα βία μπορούν να αναγνωρίζονται περιπτώσεις 
όπως: 

α) ο θάνατος του δικαιούχου της εκμετάλλευσης, 

β) μακροχρόνια ανικανότητα του δικαιούχου να ασκή¬ 
σει το επάγγελμά του, 

γ) απαλλοτρίωση σημαντικού τμήματος της εκμετάλ¬ 
λευσης εφ’όσον δεν ήταν προβλέψιμη την ημέρατης ανά¬ 
ληψης της δέσμευσης, 

δ) σοβαρή φυσική καταστροφή που προκάλεσε σημα¬ 
ντική ζημιά στη γεωργική έκταση της εκμετάλλευσης, 

ε) Απροσδόκητη καταστροφή των κτιρίων της εκμετάλ¬ 
λευσης που προορίζονται για την κτηνοτροφία, 


στ) επιζωοτία που προσβάλλει το σύνολο ή τμήμα της 
αγέλης της εκμετάλλευσης, 

ζ) όποια άλλη περίπτωση προβλέπεται από τις εθνικές 
αποφάσεις εφαρμογής των επιμέρους προγραμμάτων. 

Άρθρο 9 

Επιστροφή Αχρεωστήτως καταβληθέντων ποσών 

Τυχόν αχρεωστήτως καταβληθέντα ποσά επιστρέφο- 
νται με τη διαδικασία που περιγράφεται στο άρθρο 28 του 
Ν. 2520/97 (ΦΕΚ173 Α) όπως αυτό τροποποιήθηκε και συ¬ 
μπληρώθηκε με το άρθρο 2 του Ν. 2732/99 (ΦΕΚ 154 Α) 
και το άρθρο 23 του Ν. 2945/2001. 

Η ίδια διαδικασία για αναζήτηση των αχρεωστήτως κα¬ 
ταβληθέντων και συμψηφισμού εφαρμόζεται και για ποσά 
που έχουν καταβληθεί μέχρι την έναρξη ισχύος της πα- 
ρούσης απόφασης. 

Άρθρο 10 

Πιστώσεις - Τρόπος χρηματοδότησης 

1. Οργανισμός Πληρωμής είναι ο ΟΠΕΚΕΠΕ. 

2. Οι πιστώσεις που εγκρίθηκαν με την 339372/661/ 
2.2.2001 κοινή απόφαση των Υπουργών Γεωργίας και Οι¬ 
κονομικών (Αριθμός απόφασης 428/2001) για την εφαρ¬ 
μογή του Αγροπεριβαλλοντικού Μέτρου του Εγγράφου 
Προγραμματισμού Αγροτικής Ανάπτυξης (ΕΠΑΑ) 2000- 
2006, εγγράφονται στον Τακτικό Προϋπολογισμό Εξό¬ 
δων του Υπουργείου Γεωργίας Φ. 29/110 ΚΑΕ 5323. 

3. Η συνολική δαπάνη (εθνική και κοινοτική συμμετοχή) 
που προκύπτει από την εφαρμογή του μέτρου, βαρύνει 
τον Ειδικό Λογαριασμό Εγγυήσεων Γεωργικών Προϊό¬ 
ντων (ΕΛΕΓΕΠ), ο οποίος χρηματοδοτείται από τον Κ.Α. Ε. 
5323 του Τακτικού Προϋπολογισμού. 

4. Με Κοινή Απόφαση των Υπουργών Οικονομικών και 
Γ εωργίας καθορίζεται το ετήσιο ύψος δαπανών και το πο¬ 
σό χρηματοδότησης του ΕΛΕΓΕΠ με βάση τον χρηματο¬ 
δοτικό πίνακα του ΕΠΑΑ. 

5. Το ποσό της προϋπολογισθείσας δημόσιας δαπάνης 
(εθνικής και κοινοτικής συμμετοχής) για τα έτη 2000-2006 
ανέρχεται μέχρι το ποσό των 400.100.000,00 ΕΥΡΩ, και 
για το έτος 2003 το ύψος της προϋπολογισθείσας δαπά¬ 
νης, ανέρχεται μέχριτο ποσό των 58.100.000,00 ΕΥΡΩ, με 
το οποίο θα χρηματοδοτηθεί ο ΕΛΕΓΕΠ. 

6. Δικαιούχος της Κοινοτικής Συμμετοχής έχει καθορι¬ 
στεί το Ελληνικό Δημόσιο. Με τις χρηματοδοτήσεις που 
καταβάλλονται από το ΕΓΤΠΕ - Εγγυήσεις, θα μεταφέρε- 
ται το ποσό που αντιστοιχεί στην κοινοτική συμμετοχή, 
στο Λογαριασμό του Ελληνικού Δημοσίου στο κεντρικό 
κατάστημα της τράπεζας της Ελλάδος. 

7. Επιπλέοντων ανωτέρω ποσών εγκρίνονται για το 2003: 

• Για την κάλυψη των εξόδων προμήθειας γραφικών 
εκτυπωτικών και λοιπών υλικών αναγκαίων για την υλο¬ 
ποίηση του προγράμματος, εώς 13.900,00 ΕΥΡΩ. 

• Για την κάλυψη των εξόδων κινήσεων του προσωπι¬ 
κού των φορέων εφαρμογής του προγράμματος, έως 
600.000,00 ΕΥΡΩ. 

• Για την αμοιβή των Επιτροπών εξακρίβωσης των προ¬ 
ϋποθέσεων χορήγησης των ενισχύσεων, καθώς και των 
Γραμματέων αυτών έως 500.000,00 ΕΥΡΩ. 

• Για την κάλυψη των απαιτούμενων εργαστηριακών 
ελέγχων στα προγράμματα που αυτό απαιτείται, έως 
910.000,00 ΕΥΡΩ. 

• Την ολοκλήρωση της μηχανογράφησης των προ¬ 
γραμμάτων δηλ. την επέκταση του λογισμικού, τη μηχα- 

νογράφηση των υπόλοιπων προγραμμάτων του ΕΠΑΑ 
(2000-2006),και την αγορά δΘΓνβΓ έως 500.000,00 ΕΥΡΩ. 

• Τηντηλεπισκόπιση των προγραμμάτων, έως 88.000,00 
ΕΥΡΩ. 

Τα ποσά αυτά θα καλυφθούν με ισόποση μεταφορά πί¬ 
στωσης από τον Τακτικό Προϋπολογισμό του Υπ. Γεωρ¬ 
γίας ΚΑΕ 5323 (Φ.29/110). 

Άρθρο 11 
Γενικές Διατάξεις 

1. Οι Δ/νσεις Γεωργίας/Αγροτικής Ανάπτυξης των Νο¬ 
μαρχιακών Αυτοδιοικήσεων είναι υπεύθυνες για την επε¬ 
ξεργασία των αιτήσεων και την καταχώρηση των στοιχεί¬ 
ων στον Η/Υ, για τον έλεγχο όλων των δικαιολογητικών, 
για την αναγνώριση και εκκαθάριση της δαπάνης και για 
την διεξαγωγή των διοικητικών και επιτόπιων ελέγχων. 

2. Όλα τα δικαιολογητικά των φακέλων πληρωμής απο- 
στέλλονται στο πρωτότυπο ενώ θεωρημένα αντίγραφα 
τηρούνται στις Δ/νσεις Γεωργίας/Αγροτικής Ανάπτυξης 
των Ν.Α. 

3. Ειδικές διατάξεις για κάθε μέτρο και τα υποδείγματα 
της παρούσης καθορίζονται στις αντίστοιχες εφαρμοστι- 
κές αποφάσεις ή σε εγκυκλίους των επί μέρους προγραμ¬ 
μάτων σύμφωνα με τα ισχύοντα σε κάθε πρόγραμμα. 

4. Οι ενισχύσεις καταβάλλονται χωρίς καμία παρακρά¬ 
τηση στους λογαριασμούς των δικαιούχων. 

5. Οι Δ/νσεις Γεωργίας/Αγροτικής Ανάπτυξης των Ν.Α. 
ζητούν από τους δικαιούχους να προσκομίσουν τον αριθ¬ 


μό του τραπεζικού λογαριασμού τους, με το όνομα του δι¬ 
καιούχου ως πρώτο όνομα, για την καταβολή της ενίσχυ¬ 
σης απευθείας στο λογαριασμό τους. 

6. ΗΔ/νση Πληροφορικής του Υπουργείου Γεωργίας εί¬ 
ναι υπεύθυνη για την εγκατάσταση του σχετικού μηχανο¬ 
γραφικού προγράμματος. 

7. Οι μηχανογραφικές διαδικασίες που αναφέρονται 
στην παρούσα θα αρχίσουν να εφαρμόζονται μετά την 
έναρξη της μηχανογραφικής υποστήριξης των προγραμ¬ 
μάτων. 

8. Οιλεπτομέρειεςεφαρμογήςτηςπαρούσας ορίζονται 
με απόφαση του Υπουργού Γεωργίας. 

9. Η παρούσα ισχύει από την ημερομηνία δημοσίευσής 
της. 

10. Από την ημερομηνία δημοσίευσης της παρούσας, 
κάθε όμοια απόφαση καταργείται και οι πληρωμές των 
δικαιούχων προσαρμόζονται στις διατάξεις της παρού¬ 
σας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2003 

